কালাকেট

কালাকেত থাইল্যান্ডের ইসান অঞ্চলে এবং লাওসে ব্যাপকভাবে ছড়িয়ে থাকা একটি লোককাহিনী। এটি মুলত পন্নাস জাতকের অংশ বলে দাবি করা হয়, যা একটি অ-প্রামাণিক জাতক সংগ্রহ।

মহা সারাখাম প্রদেশের ওয়াট মহাচাইয়ের প্রাক্তন মঠশিল্পী ফ্রা চাও খুন আরিয়ানুয়াত, রোই এট প্রদেশের মুয়াং রোই এট জেলার ওয়াট সাওয়াং অ্যারোম থেকে প্রাপ্ত তাই নই লিপিতে পাম-পাতার পাণ্ডুলিপি থেকে কালাকেটের গল্পটি সম্পাদনা করেছিলেন।  এটি ১৯৭৬ সালে উবোন রাচতানি প্রদেশের মুয়াং উবোন রাচতানি জেলার সিরিথাম প্রিন্টিং হাউস প্রকাশ  করেছিল, যার দৈর্ঘ্য ৪৮০ পৃষ্ঠা ছিল।  এই সংস্করণের শেষে উল্লেখ করা হয়েছে যে, গ্রন্থটি সোমদেত কু (Somdet Ku) রচনা করেছিলেন সি সত্তানাখানাহুত (লুয়াং প্রাবাং) শহরে, রাজা চাও চিয়েং থং-এর শাসনকালে চুলাসাকারাত ১১০০ সালে (১৭৩৮ খ্রিষ্টাব্দ), যা রাজা সিরিবৌন্যাসনের শাসনকালের সঙ্গে সামঞ্জস্যপূর্ণ।

এই সাহিত্যকর্মটি আয়ুথায়া আমলের একটি ঘুমপাড়ানি গান, মধ্য অঞ্চলের একটি লক্ষন নক নাটক এবং দক্ষিণ অঞ্চলে *কা কেট* নামে একটি ঘুমপাড়ানি গান হিসেবেও দেখতে পাওয়া গেছে। ভূমিবল আদুল্যাদেজের রাজত্বকালে এটি মঞ্চ নাটক এবং চলচ্চিত্রেও রূপান্তরিত হয়েছে। 

 পটভূমি 
রাজা সুর্য্যওং, তার রাণীর নাম ছিল কালা, কর্তৃক শাসিত বারাণসী শহরে রাজার ছিল এক আশ্চর্য ঘোড়া মানিকপ। রাজা সুর্য্যওং যখন জাদুবিদ্যা শিখতে যান, তখন তিনি গরুড় রাজা এবং কুম্ভন্ড নামে এক যক্ষের মুকাবিলা করেন, যারা পরে তার বন্ধু হয়ে ওঠেন। রাজা একজন সন্ন্যাসীর কাছ থেকে জাদুবিদ্যায় দক্ষতা অর্জন করেন এবং তারপর তার রাজ্য় শাসন করতে ফিরে আসেন।

একদিন, সিংহাসনের উত্তরাধিকারী হিসেবে পুত্র লাভের ইচ্ছায়, রাজা ইন্দ্রের কাছে একটি ধর্মীয় অনুষ্ঠান করেন। ইন্দ্র একজন পুরুষ এবং একজন নারী দেবতাকে মানব জগতে স্বামী-স্ত্রী হিসেবে জন্মগ্রহণ করার জন্য প্রেরণ করেন। রানী কালার গর্ভে পুরুষ দেবতার জন্ম হয় এবং তার নাম রাখা হয় রাজপুত্র কালাকেত।

যখন রাজপুত্র কালাকেত বড় হতে লাগলেন, তখন তিনি মানিকাপকে যে রাজকীয় আস্তাবলে রাখা হয়েছিল সেখানে খেলতেন। রাজপুত্র গোপনে ঘোড়ায় চড়েছিলেন, যা পরে আকাশে উড়ে শহর ছেড়ে হিমাবন্ত বনের দিকে চলে যায়। পথে, রাজপুত্রের সাথে একজোড়া ময়না পাখির  দেখা হয়েছিল, তাখন তিনি তাদের বলেন যে রাজা সুরিয়াওংকে জানাতে যে তিনি তিন বছরের জন্য বনে থাকবেন এবং তারপর ফিরে আসবেন।

রাজপুত্র কালাকেত অবশেষে রাজা ফি মন এবং রানী মালেথং-এর শাসনাধীন ফি মন শহরে পৌঁছেন। শহরের বাইরে থাকাকালীন তিনি শুনতে পান যে রাজা ফি মন-এর একটি সুন্দরী কন্যা আছে যার নাম মালেচান। রাজপুত্র রাজকীয় ফুলের বাগানে তার সাথে দেখা করার একটি উপায় খুঁজে বার করেন এবং তারা প্রেমে পড়েন। রাতে, রাজপুত্র গোপনে তার সাথে দেখা করতে যান। যাইহোক, রাজা ফি মন এই কথা যান্তে পারেন এবং একটি যান্ত্রিক বর্শার ফাঁদ প্রস্তুত করেন। রাজপুত্র আবার এলে, তিনি বর্শার আঘাতে আহত হন। মৃত্যুর আগে, তিনি রাজকুমারী মালেচানকে বলেছিলেন যে তার মৃতদেহ দাহ না করতে, বরং এটি একটি ভেলায় রেখে ভাসিয়ে দিতে।

ভেলাটি নদীর উজানে ভেসে চলল এবং এক সন্ন্যাসীর আশ্রমে পৌঁছে গেল, তিনি দেহটি আবিষ্কার করার পর, রাজপুত্রকে পুনরুজ্জীবিত করার জন্য জাদু ব্যবহার করেছিলেন।

সুস্থ হওয়ার পর, রাজপুত্র কালাকেত সেই সন্ন্যাসীর কাছে জাদুবিদ্যা শিখেছিলেন যতক্ষণ না তিনি জাদুবিদ্যায় দক্ষতা অর্জন করেন। এরপর তিনি আবার রাজকুমারী মালিচানকে খুঁজে বের করেন এবং তার কাছে ফিরে আসেন। রাজা ফি মোন তার প্রত্যাবর্তনের কথা শুনতে পান এবং তারা যুদ্ধ করেন, যেখানে রাজা শেষ পর্যন্ত পরাজিত হন। এরপর রাজা ফি মোন তার শহর রাজপুত্র কালাকেতএবং রাজকুমারী মালিচানের কাছে সমর্পণ করেন। তারা দুজন একসাথে বারাণসীতে ফিরে আসার আগে কিছু সময়ের জন্য রাজত্ব শাসন করেন।

 তথ্যসূত্র 

বিষয়শ্রেণী:দেশ অনুযায়ী লোককাহিনি
বিষয়শ্রেণী:এশীয় লোককাহিনি